Što vi mislite o komarcima?
Definitivno mi idu na živce.
Ljeti u Seattleu
grizu nas i budemo puni plikova.
No nikad nisam živio negdje gdje je prisutna malarija.
Komarci iz roda Anopheles prenose malariju ljudima,
a malarija se prenosi s ljudi na insekte
i onda opet na ljude.
Godišnje 400 000 djece umre od malarije.
No u bogatim zemljama uopće nije prisutna.
Na neki se način bolest ignorira.
NEPRIJATELJ BROJ 1
Što se tiče bolesti,
postoji prilika za razvoj modernih tehnologija
kao što su cjepiva i antitijela,
ali i kontroverznije tehnike, kao što je uređivanje gena,
te njihovo korištenje za pokušaj iskorjenjivanja tih bolesti.
Bilo bi jedno od najvećih ljudskih postignuća
kad bismo dokrajčili malariju.
ŠTO SLIJEDI?
MOŽEMO LI NADMUDRITI BOLESTI?
ODJEL ZA MALARIJU OKRUG SIAYA, KENIJA
Malarija je velik problem ovdje.
Moraš ići u bolnicu,
ali ako nemaš novca, malarija će te ubiti.
Može ubiti bebu.
Ubila je mnoge bebe.
Ubila je jednu bebu koja mi je bila bliska.
Bebu moje sestre.
Počela se grčiti.
Imala je visoku temperaturu. Odmah sam dojurila ovamo.
Malarija ju je jako pogodila.
Oprosti, malena.
Imamo samo jednu bocu kisika.
Možeš li je napuniti?
Kad sjediš na tim odjelima, vidiš koliko je sve kaotično
zato što nikad nemaju dovoljno osoblja
jer je malarija sezonska bolest.
Kad dođe sezona kiše,
populacija komaraca eksponencijalno raste.
Ne mogu vam ni reći koliko sam puta imao malariju kao dijete.
I dalje jasno vidim svog oca.
GLAVNI ISTRAŽIVAČ
Stajao je pored mog kreveta i gledao me.
U očima sam mu vidio da se jako boji.
Da malarija ubija 600 000 ljudi u SAD-u ili u Europi,
taj bi problem sad bio skroz drukčiji.
ZAKLADA GATES
Malarija je najzastupljenija u najsiromašnijim zajednicama…
DIREKTOR ODJELA ZA MALARIJU
…koje najmanje imaju pristup zdravstvu.
Prisutna je od Malija, Burkine Faso i Obale Bjelokosti
do Nigerije i Demokratske Republike Kongo,
gdje je sam intenzitet prijenosa koji je potrebno spriječiti
nešto s čim se još nikad nismo suočili.
KAKO KOMARCI ŠIRE BOLESTI
Malarija je parazit koji se širi ubodom komarca.
Parazit putuje i inficira jetru,
a nakon što neko vrijeme boravi u jetri,
jedna zaražena stanica jetre ispušta dodatnih 400 000 parazita
koji počnu napadati crvene krvne stanice.
Paraziti prodiru u crvenu krvnu stanicu, hrane se njome,
a zatim je unište i krenu napadati sve više stanica.
Zatim preuzmu krvotok.
Kad sve zaražene stanice puknu, onda to osjetite.
Osjetite intenzivnu hladnoću, naglu vrućicu i znojenje.
Budete iscrpljeni.
Nekad to tako jako napadne tijelo
da osjećate mučninu i povraćate, a to je relativno blag slučaj.
Kako se bolest razvija, može dovesti do respiratornih problema,
izazvati dugotrajnu anemiju i upalu mozga,
a u previše slučajeva može dovesti i do smrti.
Najmlađa djeca i ranjive trudnice osjetit će
razorne posljedice malarije.
Izvorno je malarija bila vrsta podvodnih algi,
prije 600 do 800 milijuna godina.
Još ima tragove fotosinteze.
AUTOR
Mislimo da modernija malarija potječe od ptica,
od prije nekih 130 milijuna godina.
To je simbiotski odnos.
Patogeni nas iskorištavaju kako bi se razmnožavali,
a malarija treba dva domaćina.
Treba komarca i drugog domaćina,
bili to ljudi, gmazovi, vodozemci ili veliki majmuni.
Svi imamo malariju.
Ljudi ne razmišljaju o tome.
Amerikanci osobito izbjegavaju razmišljati o nečemu…
NOVINAR: ZNANOST I TEHNOLOGIJA
…što odmah ne utječe na njih.
Malarija je pogodila moju baku i djeda.
Bila je velik problem početkom 20. stoljeća.
Centar za kontrolu bolesti smješten je u Atlanti
jer je ondje malarija imala razorne posljedice.
U blizini su komarci koji prenose malariju.
Traže ljudsku krv za večeru.
Malarija je bila velik problem u ovoj zemlji.
Ali je od jako velikog problema postala nebitna.
Ljudi više ne umiru od malarije jer je možemo kontrolirati.
Ako se vratimo na globalni pokušaj istrebljivanja malarije
sredinom 20. stoljeća…
ZAMJENICA DIREKTORA
…alati koji su tada korišteni, kao što su izmjena okoliša,
uništavanje prostora za razmnožavanje komaraca,
opsežno zaprašivanje insekticidima.
Sve je to tada bilo uspješno.
No to nisu nužno pravi alati koje je potrebno upotrijebiti sada
ondje gdje je malarija još prisutna.
Jako uzbudljivo, zar ne?
Devedesetih godina Melinda i ja razmišljali smo o tome
u što uložiti resurse.
Gledali smo od čega umiru djeca
i šokiralo nas je što su to upala pluća, dijareja i malarija.
Kad sam vidio koliko se malo novca daje za malariju,
jako sam se šokirao.
Tone insekticida upotrebljavaju se protiv ove bolesti koja napada najmlađe.
Razoran i užasan rat dao nam je ovo otkriće za spašavanje života.
Vojska je nekoć financirala rad na malariji
jer su vojnici umirali na mjestima s malarijom.
No kad su dobili lijekove koji su dobro štitili vojnike,
to im više nije bio prioritet.
Više se novca ulaže u lijekove protiv ćelavosti nego protiv malarije.
Ćelavost je nešto grozno.
Zaklada Gates osnovana je 2000. godine.
Spašavanje dječjih života mogao bi nam biti najveći prioritet
i mogli bismo postići mnogo toga.
Malarija se pogoršava.
Mreže za krevet mogu uvelike pomoći.
U jednom trenutku imat ćemo cjepivo.
Kad je riječ o vrijednosti za novac, što Amerikanci žele,
neće naći ništa bolje od toga.
Bill Gates i ja našli smo se i otišli na cheeseburgere…
GLAZBENIK I AKTIVIST
…i razgovarali o globalnom zdravlju.
Mislim da ga vrijeđa
glupo, bezobzirno traćenje bilo čega,
ali ljudski su životi na vrhu popisa.
To ga ljuti, ali raspravljat će o bilo čemu.
Na početku je bilo divlje.
Znate da smo ga zvali Kill Bill?
Sjećam se sastanaka s ministrima financija, a on bi rekao:
„Lažete. To je laž. Znate da je to laž.”
Ja bih reagirao ovako.
Da, Bill Gates je buntovnik. Ne vidite ga tako, ha?
Potrebna su nova cjepiva kako bi djeca preživjela.
Koliko smo mi kao čovječanstvo spremni pomoći jedni drugima?
Donirali smo 30 milijuna za rad na malariji.
Šokiralo me što je to bila najveća donacija na tom polju.
FORUM O MALARIJI
Ljudi koji umru od malarije nisu zastupljeni na tržištu.
Nema prilike za zaradu.
Tržište za hranu za pse 40 je puta veće od tržišta za malariju.
Od 1990. godine upola smo smanjili ekstremno siromaštvo i smrtnost djece.
Kad Bill kaže da nešto možemo, vjerujemo mu da to možemo.
Mislite li da to možemo?
Naravno.
ABUJA, NIGERIJA
Pričaj mi o Diabatéu.
Diabaté predvodi grupu „Target Malaria” u Burkini Faso.
Izvorno se bavio entomologijom.
Komarcima?
Komarcima.
Svjetski je stručnjak u prepoznavanju lokacija za razmnožavanje.
-Bok. Drago mi je što te vidim. -Bok. I meni.
Prvo želim reći da statistika jako dobro dočarava stanje.
Od tih 247 milijuna slučajeva diljem svijeta svake godine,
samo na Afriku otpada oko 235 milijuna.
Nevjerojatno.
Pravi je problem to što kad pogledamo alate kojima rukujemo,
recimo mreže za krevete i novi lijekovi,
odlično su nam pomogli.
No čini mi se da nas ne mogu zaštititi više od toga.
S trenutačnim alatima
kao da sjedimo u autu koji se kreće jako brzo
prema Mjesecu. Kako ćemo doći do Mjeseca?
Treba nam skroz drukčiji motor.
Moramo jako puno istraživati
i pokušati smisliti nove alate.
ANALIZA UZORKA
Da bismo pobijedili malariju, moramo kombinirati razne alate.
Moramo biti bolji u borbi protiv komaraca
kako je ne bi prenosili na ljude.
Također moramo bolje štititi ljude
i bolje ubijati parazite koji dođu do ljudi.
Također istražujemo kako štititi ljude nakon ugriza
kako paraziti ne bi imali priliku nastaniti se u njima.
I dalje imamo problema s tim
zbog toga što parazit malarije ima složen životni ciklus.
Taj parazit izgleda drukčije u svakom stadiju tog ciklusa.
Parazit malarije ima gomilu kompliciranih alata
kojima zbunjuje imunološki sustav
kako bi izbjegao njegovu najbolju moguću obranu.
Parazit se razvija.
Lijekovi kojima smo spasili mnoge živote…
Parazit sad razvija otpornost na njih.
Kako bismo razvili cjepivo, moramo nadmudriti parazita.
Očito nam je glavni cilj imati učinkovito cjepivo
koje je povoljno, pouzdano
i koje možemo dostaviti po cijelom svijetu.
OKRUG SIAYA, KENIJA
Kako si?
Da.
Ovdje su odrađene prvotne studije za cjepivo RTS,S protiv malarije.
Prvo testiranje cjepiva
odradili smo u ovim prostorijama.
Mnogo sam vremena proveo u tim dvjema prostorijama.
Na cjepivu protiv malarije radio sam gotovo sedam godina.
Isprva smo bili jako uzbuđeni.
VODITELJ ISTRAŽIVANJA
Očekivao sam uspjeh,
pa su me rezultati jako razočarali.
Malarija uzrokuje smrt svake dvije minute.
Mislim da je takva računica.
Oko deset, petnaest tisuća umrlih tjedno.
Svaki tjedan, svake godine.
Morao sam proučiti dostupne podatke i smisliti neko drukčije rješenje.
Stoga sam odveo istraživanje u novom smjeru.
Izolirali smo monoklonsko antitijelo
koje je iznimno učinkovito u sprječavanju malarije.
Pitanje je: „Je li ovo nešto sigurno što bi moglo djelovati?”
Budući da samo nekoliko stotina parazita
uđe u krvotok kad vas komarac ugrize…
EPIDEMIOLOGINJA
…kad bismo mogli zaustaviti parazite uz dozu antitijela,
mogli bismo spriječiti razvoj malarije u ljudskom domaćinu.
To veže parazite prije nego što uđu u jetru.
To se zove kontroliranje domaćina.
Dajemo imunološki odgovor koji želimo.
Možemo li upotrijebiti jednu dozu
i hoće li to pružati zaštitu tijekom jedne godine
ili je potrebna druga doza za šest mjeseci?
Tako je osmišljena studija, a sad smo na pola puta.
Dali smo jednu dozu
i proučit ćemo podatke nakon šest mjeseci.
Gotovo.
Imamo 324 djeteta za drugi dio istraživanja.
GLAVNI ISTRAŽIVAČ
VLADA OKRUGA SIAYA
U šprici je jedan mililitar. Potvrdite da je tako.
Beba ima dogovoren posjet. Nije bolesna.
Koji je to posjet?
-Posjet 112. -112.
-Da. -Dobro.
U istraživanju većinom sudjeluju majke.
Ja sam Bernardina Odhiambo.
OKRUG SIAYA, KENIJA
Imam 26 godina.
Majka sam dvoje djece.
Zovu se Ian i Margaret.
Ovdje u Siayi postoji velik rizik od malarije.
Znamo da postoje neke mjere pomoću kojih je sami možemo kontrolirati.
Očistila sam sve koliko mogu.
Nigdje nema ustajale vode.
Spavamo pod mrežama protiv komaraca.
Upotrebljavamo repelente protiv komaraca.
Čuli smo za istraživanje koje se provodi u okrugu Siaya.
To me je jako zaintrigiralo jer sam žrtva malarije.
Moj je stariji sin dobio malariju s dva mjeseca.
Stoga sam odlučila sudjelovati u istraživanju.
Pozvali su nas na početak istraživanja.
Otišli smo u Kogelo.
Uzeli su im krv za pretragu.
Nakon toga dobili su dozu cjepiva.
Vozimo se kroz zapadnu Keniju, ali vidimo kukuruz.
Kao da smo u zapadnoj Nebrasci.
Ovo je druga lokacija. Ambulanta u Kogelu.
Kogelo je u ruralnom području.
Poznat je po tome što je tu rođen otac predsjednika Obame.
Ako donosimo neki novi pristup,
oni moraju dobro shvatiti podatke.
SASTANAK OSOBLJA
Sretni smo što je Bob tu
kako bi nas informirao o monoklonskim antitijelima protiv malarije.
Dobro došli i hvala svima što ste došli.
Kad primimo cjepivo,
kad se cjepivo ubrizga, stvara se odgovor antitijela.
Stvaraju se antitijela koja nas štite.
Stvaraju se i antitijela koja ništa ne čine.
Dakle, imamo tim antitijela.
Tko zna tko je Michael Jordan?
Košarkaš.
Ne?
A Mbappé?
Može li zabiti? Mbappé!
Kakav zgoditak!
Recimo da su svi igrači u momčadi Mbappé.
Ta bi momčad imala veće izglede za pobjedu.
Eto, to su monoklonska antitijela.
Koliko je doza potrebno?
Jedna bi doza sad mogla djelovati šest mjeseci.
Želimo postići to da jedna doza djeluje jednu godinu.
-Hvala. -Hvala vama na pitanjima.
Najčešće me pitaju za trošak.
To mi je najveća prepreka.
Ne bih rekao da je to nužno znanstvena prepreka.
Pokušavamo uvjeriti ljude da to možemo učiniti jeftinije.
Ako snize troškove, a znatno povećaju učinkovitost,
onda djeca ne bi dobivala malariju kad bi primila ta antitijela.
Za malariju smo dosad imali lijekove.
Kad primijetite vrućicu, uzmete lijek.
Kininovac je drvo koje raste u Južnoj Americi.
Netko je shvatio
da se, ako prokuhate koru tog drveta, što je kinin, i popijete to,
brzo oporavite od malarije.
KININ LIJEČI MALARIJU
Kinin je zanimljiv po tome
što je jedan od sastojaka tonika.
Tonik je riječ koja se inače koristi za lijekove.
A to piće, vodu s kininom,
pili su mornari u 18. i 19. stoljeću
s ciljem prevencije.
Ima vrlo gorak okus,
pa su britanski kolonisti u Indiji dodali džin kako bi ublažili okus.
Tako je nastao džin-tonik.
Danas se džin-tonik očito ne pije protiv malarije.
I kava je povezana s time.
Prvobitno je kava predstavljana kao lijek protiv malarije.
To je dio povijesti kave
te se do kraja 19. stoljeća reklamirala kao lijek protiv malarijske groznice.
Drevni Egipćani kupali su se u ljudskom urinu.
Rimljani su oko vrata nosili amajlije s čarobnom riječi „abrakadabra”.
Tako je nastala ta riječ. Kao nešto protiv malarije.
Malariju je teško iskorijeniti.
Bilo je mnogo propalih pokušaja.
Već se dugo za zarazne bolesti pitamo kako ih iskorijeniti.
Uspjeli smo iskorijeniti boginje.
Gotovo smo istrijebili dječju paralizu, ali nismo skroz uspjeli,
ali kad je riječ o malariji, vodi se drukčiji razgovor.
-Bille, kako si? -Tony. Kako si?
-Dobro došao. -Hvala na pozivu.
Nema na čemu. Uđi.
STO NAJUTJECAJNIJIH LJUDI
Mislim da smo dobili važan dokaz učinkovitosti
kroz istraživanja antitijela
koja se provode u Keniji i drugdje,
no bojim se da ćemo izgubiti pozornost prije nego što dođemo do cilja.
ISTAKNUTI SVEUČILIŠNI PROFESOR
Mislim da je eliminacija u različitim regijama i zemljama
posve moguća s malarijom.
Potpuno istrebljenje bit će jako teško
zbog rasprostranjenosti komaraca, klime i potrebe za kontrolom.
Polažem svu nadu u znanost.
U jednom će trenutku naši alati biti toliko dobri da ćemo negdje
moći toliko ekstremno intervenirati
da ćemo se u potpunosti riješiti parazita u tom području.
Imamo više koraka i pristupa.
Pristup komarcima, pristup liječenju, pristup prevenciji.
Što treba javno zdravstvo te koja je prilika za znanost?
Ili ćemo slijediti postojeće znanstvene prilike
ili ćemo kreirati znanstvene prilike.
Kako bi se borili protiv komaraca,
znanstvenici stalno proučavaju komarce koji prenose bolesti.
Traže nove načine da bi ih kontrolirali i uništili.
Kako bismo je istrijebili, moramo ljudima dati lijekove,
ali se moramo pozabaviti i komarcima.
Jedna je od poteškoća…
ZAMJENICA DIREKTORA
…to što imamo bolest koju je moguće spriječiti i liječiti.
Započela sam karijeru promatrajući kavez s komarcima
i iznenada sam shvatila da ako ubijemo te komarce,
možemo spriječiti sve što se dogodi nakon toga.
Povijesno gledano, DDT je najpoznatiji alat protiv komaraca.
Imao je negativne posljedice,
a i pokret za zaštitu okoliša savjetovao je protiv korištenja.
Sad postoji nešto što se zove genski pogon,
korištenje genetike komaraca kako se ne bi mogli razmnožavati.
To je najuzbudljivije otkriće.
Krenuo sam se baviti time jer su me kao dijete zanimala živa bića.
IZUMITELJ SUSTAVA CRISPR
Roditelji su me odveli na Galapagos. Zato sam krenuo čitati Darwina.
Bio sam fasciniran time
kako je isprepletena naša detaljna životna tapiserija
te sam pomislio: „Želim to naučiti.
Želim naučiti oblikovati vrste.”
Kad biste mogli izumiti tehnologiju koja bi zauvijek istrijebila malariju,
biste li to učinili?
Dakle, odgovor mora obuhvaćati CRISPR.
Tehnologija za uređivanje genoma. Možemo reći da su to škare
koje nam omogućuju rezanje dijela genoma
i umetanje DNK-a na mjesto tog dijela koji smo izrezali.
Time bismo mogli kreirati genski pogon,
što nam može omogućiti da izmjenu iz jednog organizma
prenesemo u cijelu populaciju u divljini.
U punoj je verziji to genski pogon koji se sam razmnožava
te koji nema ograničenja osim ograničenja vrste.
To jest, ako u populaciji postoji genski tok,
proširit će se i utjecati na cijelu populaciju.
Ako imamo CRISPR, mogućnost izmjene gena,
i genski pogon, koji se nasljeđuje,
možemo izmijeniti gene tako da odlučimo što se prenosi
i učiniti ih sve mužjacima kako se ne bi imali s kim pariti.
Ako sve učinimo mužjacima, time bismo dokrajčili tu vrstu
i, u teoriji, i tu bolest.
Ljudi se pitaju: „Može li prijeći s komaraca?
Može li prijeći na insekte koji vrše oprašivanje i daju nam voće?”
Postoje opravdana pitanja o tako snažnoj tehnici.
Komarci svakako imaju korist za društvo.
Dio su prirodnog ekosustava.
Hrana su drugim životinjama.
Pastrva, losos, druge životinje na površini vode.
Ptice ih jedu. Šišmiši ih jedu.
Određene bi orhideje izumrle kad bi te vrste komaraca izumrle.
Dakle, komarci su vrijedan dio bilo kojeg prirodnog ekosustava.
Ako uklonimo jednu vrstu iz ekosustava,
može doći do trofičke kaskade
neželjenih posljedica za druge ekosustave.
Recimo, kad je izumro vunasti mamut,
izumrli su i jadni krpelji koji su se hranili njima.
Samo u Africi postoji više od tisuću vrsta komaraca.
Toliko je vrsta da, ako uklonimo nekoliko njih,
one koje šire malariju, kojih je jako malo,
izgledi za neke ekološke posljedice jako su mali.
Nisu na nuli, ali su jako mali.
Istraživanje je dug proces.
Želimo nešto odmah. No ako želimo nešto istražiti,
recimo, neke tehnologije koje razvijamo, to traje.
Dio sam projekta „Target Malaria”.
Služimo se naprednim genetskim alatima da se u budućnosti riješimo malarije.
Iz mnogo razloga još nemamo genski pogon komaraca u Africi.
Toliko je drugih elemenata oko toga
i svi ti dijelovi moraju se posložiti
kako bismo mogli dobiti nešto konkretno
i sigurno za zajednicu.
Znate, malarija je ruralna.
I širi se tijekom sezone kiše.
Ako upotrijebimo komarce da prošire taj gen,
čak i na nepristupačnim lokacijama,
ako im mi ne možemo pristupiti, komarci će to odraditi umjesto nas.
Stvarno smatramo da će taj alat dovesti do napretka,
ali jako je lako samo pustiti komarce na teren.
To će trajati samo 30 minuta. Ali trebalo nam je sedam godina do toga.
Da samo krenemo s genskim pogonom i krene se širiti,
imali bismo razne aspekte koje nismo uzeli u obzir,
što bi bilo jako teško.
Moramo raditi sa zajednicom da dobijemo dozvolu.
To nije zajamčeno. Moramo zadobiti njihovo povjerenje.
Ne mogu samo tako doći u neko selo s kantom punom komaraca
i očekivati da će znati da sam znanstvenik koji radi za javno dobro.
Ljudi moraju razumjeti što radimo.
Dobro jutro.
Kako ste?
Odlično. Hvala.
Dobro jutro.
-Kako ste? -Jako dobro.
Sjajno. Hvala.
Drago nam je što ste nam došli.
Kao što vidite, ovo je naš insektarij.
Svi su komarci ovdje.
Znamo da su ljudi zabrinuti.
Stoga je ponekad jako dobro
pozvati vođe zajednice u insektarij i pokazati im
komarce i kako se provodi transformacija
te im dopustiti da postave sva pitanja.
Kao što vidite, cijela je zgrada obojena u bijelo.
Tako nam je lakše vidjeti kad je nešto na zidu.
Imamo ventilatore, pa ako stanete ovdje, osjetit ćete da pušu.
Sve to činimo kako bismo zadržali komarce unutra.
Svi su komarci ovdje genetski modificirani.
Ovo je parafin, koji je nalik ljudskoj koži.
Ovo je izvor topline kojem ga izlažemo.
Parafin se zagrijava, a komarci to odmah osjete.
Kad to osjete, odmah dođu i počnu sisati.
Mnogo sam naučio danas u insektariju.
Iznenadilo me to kako mogu modificirati komarce.
Komarci su tako mali…
VODITELJ MJESNOG ODBORA
…a može ih se modificirati,
što mi je zapanjujuće.
Ovo nazivamo DNK.
Kad se modifikacija integrira u genom komaraca,
vidjet ćete da imaju crvene oči.
Dakle, komarci koji nisu modificirani nemaju crvene oči?
Ne, nemaju crvene oči.
Teško je izmijeniti genetiku neke vrste
i biti siguran koje su konačne posljedice.
Možemo izmijeniti određeni receptor neke stanice i spriječiti zarazu HIV-om.
To bi povećalo vjerojatnost za zarazu virusom zapadnog Nila.
Većina bi ljudi danas rekla da je odluka jednostavna,
no hoće li biti tako i za 10 000 godina?
Virus zapadnog Nila mogao bi istrijebiti čovječanstvo.
Teško je predvidjeti budućnost.
Neki će ljudi reći
da čak ni smanjenje broja umrlih od malarije
ne opravdava otvaranje Pandorine kutije.
Ja se nimalo ne slažem s tim.
Samo nekoliko vrsta u Africi
odgovorno je za 80 % tereta bolesti.
To nije jedan od alata s popisa dr. Zla,
ali nažalost, taj popis nije prazan.
-Ali to nije na popisu. -Ne.
Ljudi često dolaze i pitaju
što će se dogoditi ako se riješimo komaraca.
No moje je pitanje vezano za 600 000 umrlih godišnje.
Nešto se loše već događa.
Moramo nešto poduzeti.
I dalje je jako teško doći s nekog drugog mjesta
i reći da želimo iskoristiti ljude iz njihove zemlje
te da bi oni mogli imati veliku korist od toga, ali da nismo sigurni,
i da ćemo na kraju mi odlučiti što ćemo s tom tehnologijom poslije.
Kolonijalisti su kroz povijest bili bijelci koji su odlazili u Afriku
i iskorištavali ljude ondje kao da su minerali ili nešto takvo.
Zajednica stvarno želi da ovaj projekt bude uspješan
jer smo vidjeli ozbiljne slučajeve malarije…
PREDSTAVNIK OKRUGA
…i ljudi očajnički čekaju neko adekvatno rješenje.
Ako je to vaše okruženje, vi odlučujete.
Ja ne živim u Africi i moja djeca nisu ugrožena,
no da su ugrožena i da živimo ondje,
ja bih odmah pristao.
Samostalno razmnožavanje, može, bez dodatnih lokalnih istraživanja.
Da su mi djeca ugrožena, pristao bih. Ne bih htio da se gubi vrijeme.
Ovo je dobar primjer toga zašto mi u razvijenom svijetu
moramo obraćati pozornost na bolesti diljem svijeta.
Postoje dva razloga.
Prvi, mislim da kao bogata zemlja imamo moralnu odgovornost
ne dozvoliti da drugi pate od bolesti koje je moguće spriječiti i liječiti
samo zbog toga gdje su rođeni,
ali postoji i povećani vlastiti interes
kad imamo posla sa zaraznim bolestima.
Mogu se provući i u druge regije.
2023.
CDC je izdao novo upozorenje
nakon što je pet slučajeva malarije potvrđeno u SAD-u.
Izvanredne vijesti iz Marylanda…
Prva zaraza malarijom u više od četiri desetljeća.
Malarija je jako nemilosrdna.
Uzmemo li u obzir klimatske promjene, vjerojatno će sve više toga poći po zlu.
Ne želimo da svijet bude takav da kad nešto pođe po zlu,
deseci ili stotine tisuća ljudi umru od malarije, a to možemo spriječiti.
U SAD-u imamo osjetljiv okoliš,
osobito u dijelovima Juga, gdje vlada topla klima
i gdje nalazimo komarce iz roda Anopheles.
Mogućnost lokalnog prijenosa stvarno je zabrinjavajuća.
MARYLAND PRIJAVIO PRVU LOKALNU ZARAZU MALARIJOM U 40 GODINA
-Dobra večer. -Dobra večer.
-Kako je obitelj? -Dobro.
-Jeste li dobro? -Da.
Znate li što se dogodilo danas?
Što?
Posjetio sam laboratorij da vidim kako napreduje rad na malariji.
Kako možemo prepoznati modificirane komarce?
Kad ih pogledate, modificirani komarci imaju crvene oči.
Mama, Iane, kako ste?
Ja sam dobro.
Iane, pozdravi doktora!
Dobro.
U posljednjih mjesec dana
otkako ste bili u klinici, dijete nema problema?
-Dobro je. -U redu.
Želite li prijaviti nešto vezano za dijete?
To traje već šest mjeseci.
Kućni posjeti, klinika, kućni posjeti, klinika.
Privilegija mi je to što sam dio tog istraživanja
jer je dječak dobro.
Šest mjeseci nije pozitivan na malariju.
Prije sam se bojala
jer sam bila jedna od žrtava malarije.
Iako nije dokazano da će djelovati,
nadamo se da hoće u budućnosti.
Molim se. Ponizno se molim
da će to antitijelo
djelovati.
Zato se ne bojim.
Hoće li modificirani komarci ostati s njima
u laboratoriju?
Ne morate se bojati modificiranih komaraca.
Cilj je njihova rada istrijebiti ženske komarce
kako bi se riješili malarije.
To nas plaši jer često čujemo što su sve bijelci učinili
i dodali našim bolestima.
Kad to vidite u laboratoriju,
iskreno, stvarno je zapanjujuće.
Ljudi ondje stvarno marljivo rade i jako im dobro ide.
Važno je zapamtiti da je malarija bolest siromaštva,
a kad su djeca bolesna,
ne mogu ići u školu i učiti,
a kad ne mogu učiti, ne mogu si naći posao
i pošteno zaraditi za život.
Roditelji se moraju brinuti o njima. Ne mogu zarađivati.
Moraju trošiti novac na lijekove,
pa im rastu izdaci za zdravstvo.
Ključno je izaći iz tog kruga kako bi izašli iz kruga siromaštva.
Sve dok malarija ubija mnogo ljudi u Africi
i u potpunosti uništava naše gospodarstvo,
bit će nam teško razviti se.
Ovdje su moji korijeni. Ovdje sam rođen i odrastao.
Sva mi je obitelj ovdje.
Nitko mi neće izgraditi zemlju za mene.
Ja to moram učiniti.
Mi to moramo učiniti.
Bok.
-Bok. -Bok.
Nadam se da ćemo za mog života uspjeti istrijebiti malariju.
Ja je želim istrijebiti dok sam ja živ, što je malo kraći rok…
Ti ćeš biti dobro, samo ostani zdrav.
Uvijek prvo treba imati nešto što ćemo dati kao naredbu,
ali stručnjak za matematiku…
Bill Gates radi ono što bi trebao.
…stručnjak. To su proširenja…
To što netko tako pametan pokušava riješiti problem
i isprobava razne pristupe,
to je jako dobro.
Stvaranjem, nazovimo to arhitekturom sustava…
Da ga nema, trebalo bi ga izmisliti.
Ali da ga izmislimo, nitko ne bi vjerovao da postoji.
Mislim da je on osoba koja se želi osjećati korisno.
To je predivno.
Riječ je o rezultatima.
Čak ni ljudi s najviše novca
ne mogu riješiti mnogo tih problema jer su presloženi.
Trebamo potporu vlade. Zato trebamo zastupnike.
Za to su nam potrebni i oni koji će pričati o tome.
Treba nam suradnja lijeve i desne strane mozga.
Svijet se suočava s puno velikih izazova,
ali vjerujem da ih možemo riješiti.
Svijet je ukupno dosta napredovao i drago mi je što sam mali dio toga.
Izazovi su nam politička polarizacija,
ograničeni resursi i izbjegavanje klimatske katastrofe.
Moramo poticati inovacije kako bismo savladali te izazove.
Uspjet ćemo.
Hoće li to biti za 15, 20 ili 30 godina?
To ovisi o izvrsnom radu i prioritiziranju toga.
Prijevod titlova: Matej Ivanković